Diari Oficial de la Generalitat Valenciana


Sumari del DOGV 2392, del 22-11-1994 (1994/833088)

ORDRE de 13 d'octubre de 1994, de la Conselleria d'Economia i Hisenda, per la qual es desplega el Decret 105/1992, de 6 de juliol, sobre recaptació dels tributs propis i cedits, faxes, preus públics i sancions de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/13/(1)/dof/vci/html**

### Dades del document

Número de DOGV
:   2392

Data del DOGV
:   22-11-1994

Secció del DOGV
:   DISPOSICIONS GENERALS

Número del document
:   1994/833088


Data del document
:   13-10-1994

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 13 d'octubre de 1994, de la Conselleria d'Economia i Hisenda, per la qual es desplega el Decret 105/1992, de 6 de juliol, sobre recaptació dels tributs propis i cedits, taxes, preus públics i sancions de la Generalitat Valenciana.   
El vigent sistema de recaptació dels tributs propis i cedits, taxes, preus públics i sancions de la Generalitat Valenciana fou aprovat pel Decret 105/1992, de 6 de juliol, del Govern Valencià, i desplegat mitjançant l'Ordre de 26 de febrer de 1993, de la Conselleria d'Economia i Hisenda (DOGV núm. 1.986, de 17 de març de 1993).  
En l'ordre esmentada s'estableix, entre altres aspectes, que les entitats col·laboradores ingressaran la quantitat recaptada cada quinzena dins dels set dies hàbils següents al dia en què n'acabarà cadascuna; cada quinzena comprén des l'endemà de l'acabament de la quinzena anterior fins al 5 o 20 següents.  
El fet que motiva aquesta disposició és que la totalitat de la quantitat recaptada en un exercici econòmic, fins al dia 31 de desembre, siga comptabilitzada en aquest exercici, i així reflectir adequadament els drets econòmics en l'exercici pressupostari corresponent.  
En el decret esmentat, en la disposició final primera, s'autoritza la Conselleria d'Economia i Hisenda a dictar les normes per al seu desplegament.  
D'acord amb aquesta autorització  
ORDENE:  
Article primer  
S'afegeixen dos paràgrafs a l'article cinqué de l'Ordre de 26 de febrer de 1993, de la Conselleria d'Economia i Hisenda, que queda redactat íntegrament així:  
«Article cinqué  
Les entitats col·laboradores ingressaran el que han recaptat cada quinzena dins del set dies hàbils següents al dia en què acabarà cadascuna; els dissabtes es consideren inhàbils a aquest efecte.  
Cada 15 comprendrà des de l'endemà de l'acabament de la quinzena anterior fins al cinc o vint següent, o fins a l'immediat hàbil posterior si el 5 o el 20 són inhàbils. A aquest efecte es consideraran, també, dies inhàbils els dissabtes.  
En qualsevol cas l'ingrés de la quantitat recaptada en el compte a què fa referència l'article següent, s'haurà de fer en el mateix mes en què acabe la quinzena corresponent.  
Excepcionalment, la quinzena que acaba el dia 5 de gener de cada any, s'entendrà anticipada en la rendició al dia 31 de desembre de l'any anterior.  
La quinzena que acaba el dia 20 de gener de cada any, s'ampliarà des del dia 1 de gener al dia 20 esmentat.»  
Article segon  
S'afegeix un paràgraf a l'article nové de l'Ordre de 26 de febrer de 1993, de la Conselleria d'Economia i Hisenda, que queda redactat íntegrament així:  
«Article nové  
Les entitats col·laboradores han de presentar dins dels nou dies hàbils següents al final de cada quinzena, en els serveis territorials de la Conselleria d'Economia i Hisenda, en la província en l'entitat col·laboradora de la qual s'haja efectuat l'ingrés de la quinzena, el suport magnètic amb el contingut de la informació relativa a aquests ingressos, ajustat a les especificacions que es recullen en l'annex IV d'aquesta ordre.  
Excepcionalment en la quinzena que acabe el dia 31 de desembre, d'acord amb el que estableixen els paràgrafs quart i cinqué de l'article cinqué, la presentació del suport magnètic s'efectuarà en el termini de cinc dies hàbils següents al final de la quinzena.»  
València, 13 d'octubre de 1994  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI